Diari Oficial de la Generalitat Valenciana


Sumari del DOGV 3155, del 05-01-1998 (1997/12603)

RESOLUCIÓ de 17 de novembre de 1997, del director territorial, per la qual se sotmet a informació pública el projecte d'instal·lacions de la xarxa de gas natural per a usos industrials d'Ibi.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3155

Data del DOGV
:   05-01-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1997/12076


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 17 de novembre de 1997, del director territorial, per la qual se sotmet a informació pública el projecte d'instal·lacions de la xarxa de gas natural per a usos industrials d'Ibi. [97/A12363]
  
Als efectes disposats en el capítol III de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, i en el Reglament General del Servei Públic de Gasos Combustibles, aprovat per mitjà del Decret 2.913/1973, de 26 d'octubre, en relació amb els articles 17 de la Llei d'Expropiació Forçosa i 56 del seu reglament, se sotmet a informació pública el projecte d'instal·lacions, les característiques del qual es detallen a continuació:
  
Peticionari: Enagas, SA, amb domicili a Madrid, avinguda de América, número 38.
  
Objecte de la petició: autorització del projecte d'instal·lacions de la xarxa de gas natural per a usos industrials d'Ibi.
  
Descripció de les instal·lacions: està constituïda per una part d'un tram en APA amb una canonada d'acer, tipus API 5L-X-42, de 6" de diàmetre i 733 metres de longitud, a 16 bars relatius de pressió; i per una altra, d'una xarxa de distribució en MPB en PE (SDR-11) de 4.477 metres.
  
Pressupost: vuitanta-vuit milions set-centes vuitanta mil nou-centes quaranta-cinc pessetes (93.449.227 PTA).
  
El projecte inclou els plans parcel·laris i la relació concreta i individualitzada de béns i drets afectats.
  
Afectació a finques particulars derivada de la construcció del gasoducte i les seues instal·lacions auxiliars:
  
1. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
2. Per a les canalitzacions:
  
A) Imposició de servitud permanent de pas, en una franja de terreny de 2 metres, al llarg del gasoducte, un a cada costat de l'eix, per on anirà enterrada la canonada o les canonades que calga per a la conducció del gas, i que s'ajustarà a les següents limitacions:
  
- Prohibició d'efectuar treballs de llaurada o similars a una profunditat superior a 50 centímetres, i de plantar arbres o arbustos a una distància inferior a 2 metres comptats des de l'eix de la canonada.
  
- Prohibició de realitzar qualsevol tipus d'obra, construcció, edificació o d'efectuar qualsevol acte que puga danyar o alterar el bon funcionament de les instal·lacions, a una distància inferior a 5 metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
- Lliure accés del personal i els equips necessaris per a poder mantenir, reparar o renovar les instal·lacions, amb pagament, si escau, dels danys que s'hi ocasionen.
  
- Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que calga per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació. En aquesta zona es farà desaparéixer, temporalment, tot obstacle i es realitzaran les obres necessàries per a la línia i la instal·lació de la canalització i els elements annexos, i s'executaran els treballs o les operacions precises per a aquests fins.
  
Cosa que es fa pública perquè se'n prenga coneixement, i especialment els propietaris de terrenys i tots altres titulars afectats per l'esmentat projecte, la relació dels quals s'insereix al final d'aquest anunci, a fi que es puga examinar l'expedient en aquest Servei Territorial d'Indústria i Energia d'Alacant, situat al carrer Churruca, número 29, 03771 Alacant, i perquè es puguen examinar també els plans parcel·laris als ajuntaments respectius i presentar, en triple exemplar, en aquest Servei Territorial, les al·legacions que consideren oportunes en el termini de 20 dies a partir de l'endemà de la inserció d'aquest anunci.
  
Alacant, 17 de novembre de 1997.- El director territorial: Clemente Vergara Trujillo.